TTCL พุ่งกระฉูด 8% รับคว้างานก่อสร้างโรงไฟฟ้าขยะในเวียดนาม มูลค่า 2 พันลบ.
TTCL พุ่งกระฉูด 8% โดย ณ เวลา 10.26 น. อยู่ที่ระดับ 4.78 บาท บวก 0.34 บาท หลังคว้างานก่อสร้างโรงไฟฟ้าขยะในเวียดนาม มูลค่า 2 พันลบ.
TTCL พุ่งกระฉูด 8% โดย ณ เวลา 10.26 น. อยู่ที่ระดับ 4.78 บาท บวก 0.34 บาท หลังคว้างานก่อสร้างโรงไฟฟ้าขยะในเวียดนาม มูลค่า 2 พันลบ.
13 ก.ย. 2564

ผู้สื่อข่าวรายงานว่า วันนี้(13 ก.ย.2564) ราคาหุ้นบริษัท ทีทีซีแอล จำกัด (มหาชน) หรือ TTCL ณ เวลา 10.26 น. อยู่ที่ระดับ 4.78 บาท บวก 0.34 บาท หรือ 7.66%  ด้วยมูลค่าซื้อขาย 60.65 ล้านบาท

โดย TTCL  เปิดเผยว่า บริษัทฯ และบริษัทย่อย Vietnam Corporation Limited (TVC) ได้รับหนังสือแจ้งเจตจำนงสำหรับโครงการก่อสร้างใหม่ในประเทศเวียดนาม โดยเป็นโครงการโรงไฟฟ้าพลังงานขยะ Municipal Solid Waste to Energy in Bac Ninh ของ Thang Long Energy Environment JSC ซึ่งเป็นเจ้าของโครงการ ตั้งอยู่ที่เขต Bac Ninh ประเทศ เวียดนาม มูลค่าโครงการ 60 ล้านเหรียญสหรัฐฯ หรือประมาณ 2,000 ล้านบาท
ทั้งนี้ บริษัทและบริษัทย่อยจะดำเนินการในส่วนของการออกแบบวิศวกรรม, จัดซื้อเครื่องจักรวัสดุอุปกรณ์, ก่อสร้าง และทดสอบการเดินเครื่อง โดยมีระยะเวลาโครงการประมาณ 24 เดือน